༄༅། །དཔལ་ལྡན་ཤངས་པ་བཀའ་བརྒྱུད་པའི་ཟབ་ཆོས་གསང་སྒྲུབ་སྐོར་གསུམ་གྱི་སྒྲུབ་ཐབས་བྱིན་རླབས་དང་བཅས་པའི་སྐོར་རྣམས་བཞུགས་སོ།། ༄༅། །རྒྱ་གར་སྐད་དུ། ཤྲཱི་ཙཀྲ་སཾ་བ་ར་ཤྲཱི་གྷྲཾ་སཱ་དྷོ་པཱ་ཡ་ནཱ་མ། བོད་སྐད་དུ། དཔལ་འཁོར་ལོ་སྡོམ་པ་མྱུར་དུ་སྒྲུབ་པ་ཞེས་བྱ་བའི་ཐབས། དཔལ་བདེ་ཆེན་ཡེ་ཤེས་ལ་ཕྱག་འཚལ་ལོ། །སེམས་བསྐྱེད་ཚད་མེད་སྔོན་འགྲོ་བས། །ཆོས་རྣམས་སྟོང་པ་ཉིད་དུ་བསྒོམ། །སྟོང་པའི་ངང་ལས་རང་བཞིན་གྱིས། །སྤྱི་གཙུག་ཡི་གེ་བྷྲཱུྃ་དཀར་ལས། །འཁོར་ལོ་དཀར་པོ་རྩིབས་བཞིར་གྱུར། དེ་ཡི་ལྟེ་བ་«་་་་་པདྨ་དང་»ཉི་ཟླའི་སྟེང་། །ཧཱུྃ་དཀར་«་་་་་དམར་»བྃ་ལས་འོད་འཕྲོས་པས། །སྲིད་གསུམ་«་་་་་གྱི་སེམས་ཅན་»བདེ་མཆོག་«་་་་་དཀར་པོའི་»གོ་འཕང་བཀོད། «འོད་ཟེར་་་་་་»།ཚུར་འདུས་ཡབ་དཀར་ཡུམ་དམར་«་་་་་ཏུ་གྱུར་»ལ། །བདེ་ཆེན་ལྷ་མོ་སྐུ་མདོག་དཀར། «གཡས་་་་་»།གྲི་གུག་ཐོག་ཁྲག་«་་་་་གཡོན་»བསྣམས་པ་«་་་་་ཁ་ཌཱཾ་ག་དང་བཅས་པ་»བཞི། །རྩིབས་བཞིའི་སྟེང་དུ་བསམ་པར་བྱ། །འཁོར་ལོའི་རྩིབས་ཀྱི་«་་་་་རྩེ་མོར་»རྃ་བཞི་ལས། །ཡེ་ཤེས་མེ་དཔུང་«་་་་་དཀར་པོ་»འབར་བ་ཡི། །གསང་བ་«་་་་་སྙོམས་འཇུག་དེ »ཁོ་ན་ཉིད་«་་་་་ཕྱག་རྒྱ་ཆེན་པོའི་»མཆོད་པས། །ཡབ་ཡུམ་སྙོམས་འཇུག་«་་་་་བྱས་པའི་»སྦྱོར་མཚམས་ནས། །བྱང་སེམས་དཀར་ལ་དམར་མདངས་ཆགས། །ཆུ་རྒྱུན་«་་་་་གཉའ་ཤིང་ཙམ་»རང་གི་སྤྱི་གཙུག་ཟུག །འཁོར་བཞི་«་་་་་གྱི་ལྷ་མོ་»ཁ་ཊྭཱྃ་«་་་་་དང་ཡབ་ཡུམ་ཚུལ་གྱིས་ཧེ་རུ་ཀར་གྱུར་པ་དང་»སྙོམས་འཇུག་པས།«་་་་་མཛད། »གསང་གནས་«་་་་་ནས་»བྱང་སེམས་«་་་་་དཀར་ལ་དམར་མདངས་ཅན། »རྒྱུན་རྣམས་འབབ། །སྤྱི་གཙུག་གཅིག་ཏུ་གྱུར་ནས་ནི། «སྤྱི་མགྲིན་སྙིང་ག་སྟེ་བ་སྟེ།་་་་་»།གནས་བཞིར་བབས་པས་སྡིག་སྒྲིབ་དག །འཁོར་ལོ་«་་་་་སྒོ་རོ་རོ་»མྱུར་«་་་་་དུ་»འཁོར་«་་་་་བས་»ནད་གདོན་རྣམས། «འཁོར་ལོས་»།བཅད་དང་«རྩིབས་ཀྱིས་་་་་»གཏུབས་དང་མེ་ཕུང་«གིས་་་་་»བསྲེགས། «འཁོར་ལོའི་་་་་་»།རླུང་གིས་རང་བཞིན་མེད་པར་གཏོར།«་་་་་བར་བསམ། »།ཆུ་རྒྱུན་འཁོར་ལོ་མེ་དཔུང་རླུང་། །དེ་ལ་མ་ཡེངས་གསང་སྔགས་«་་་་་ཡི་གེ་བདུན་པ»་བཟླས། །དམིགས་པ་གཏོད་ན་རྨི་ལམ་འབྱོངས། །ལོངས་སྤྱོད་རྫོགས་སྐུ་རང་ཤར་འབྱུང་། །དེ་ནི་སྐུ་ཡི་འཁོར་ལོའོ། །དེ་ནས་མགྲིན་པར་བྷྲཱུྃ་དམར་ལས། །འཁོར་ལོ་དམར་དང་པད་ཉི་ཡི། །སྟེང་དུ་ཧཱུྃ་དང་བྃ་དམར་ལས། །འོད་འཕྲོས་གོང་བཞིན་སྤྲོ་བསྡུ་«་་་་་བདེ་མཆོག་དམར་པོའི་གོ་འཕང་»བྱ། །དབུས་སུ་བདེ་མཆོག་ཡབ་ཡུམ་ནི། «གཉིས་ཀ་་་་་་»པདྨ་རཱ་གའི་མདོག་འདྲ་བ། །རུས་པ་«་་་་་རྒྱན་དྲུག་»ཐོད་པ་སྐམ་«་་་་་པོའི་དབུ་རྒྱན་»རློན་རྒྱན། །གར་དགུའི་ཉམས་དང་ལྡན་པའོ། །ཕྱོགས་བཞིར་ལྷ་མོ་གྲི་ཐོད་ཅན། །མདོག་དམར་ཁ་ཊྭཱྃ་བཅས་པའོ། །རྩིབས་ཀྱི་རྃ་ལས་གོང་བཞིན་དུ། «གསང་བ་དེ་ཁོ་ནའི་་་་་་»།ཡེ་ཤེས་མེ་འབར་མཆོད་པས་མཉེས། །གཙོ་འཁོར་ཡབ་ཡུམ་«་་་་་ཐམས་ཅད་ཀྱི་»སྦྱོར་མཚམས་ནས། །བྱང་སེམས་དམར་པའི«་་་་་ལ་དཀར་མདངས་ཆགས་པ་»ཆུ་རྒྱུན་བྱུང་། །མགྲིན་པ་མན་ཆད་ཁེངས་པ་ཡིས། །ནད་གདོན་སྡིག་སྒྲིབ་དག་པར་བསམ། །ཆུ་རྒྱུན་«་་་་་དམར་པོ་»འཁོར་ལོས་«་་་་་གཏུབས་བཅད་»མེ་ཕུང་«་་་་་གིས་བསྲེགས་»རླུང་།«་་་་་གིས་གཏོར »།སྙིང་པོ་«་་་་་ཡི་གེ་བདུན་པ་»བཟླས་པར་«སྔར་དང་་་་་་»ཁྱད་པར་མེད། །དམར་བ་«་་་་་ཁོང་པའི་ནང་། དམར་བ་ལ་དཀར་མདངས་ཆགས་པ་་་་་་»མེ་ཡི་འོབས་ལྟར་བསམ། །གསུང་གི་འཁོར་ལོ་དམར་པོའོ། «རང་གི་་་་་་»།ཐུགས་ཀྱི་འཁོར་ལོ་སྔོན་པོ་ནི། །སྙིང་གར་བྷྲཱུྃ་སྔོན་བཻ་ཌཱུར་མདོག །རྣོ་ངར་ལྡན་པའི་འཁོར་ལོ་«་་་་་རྩིབས་བཞི་པོའི་ལྟེ་བར་པདྨ་»བསམ། །ཉི་ཟླ་འཇིགས་བྱེད་དུས་མཚན་སྟེང་། །ཧཱུྃ་དང་རྡོ་རྗེའི་སྤྲོ་བསྡུ་ལས། །བདེ་མཆོག་སྔོན་པོ་ཡུམ་དམར་ཞིང་། །དྲག་པོའི་རང་བཞིན་འཁོར་བཅས་བསྒོམ། «བཞི་་་་་»།རྩིབས་ལས་མེ་«་་་་་ཡི་འུར་སྒྲ་ཐུག་སྒྲ་དང་བཅས་པ་»ཕུང་སྔོ་ནག་འབར།«་་་་་བས་ཕྱི་ལྟར་ན་ནད་གདོན་བསྲེགས། »ཡབ་ཡུམ་སྙོམས་འཇུག«་་་་་འདི་ནང་ལྟར་ན་མཆོད་པ་ཕུལ་བས་ཐུགས»་རྒྱུད་བསྐུལ་ནས། །ཟག་མེད་བདེ་བ་ཆེར་རྒྱས་ཤིང་། །ཧཱུྃ་«་་་་་དྲག་པོའི་»ཕཊ་གད་མོ་འབྲུག་སྟོང་སྒྲོགས། །སྦྱོར་མཚམས་བྱང་སེམས་མཐིང་ཤུན་མདོག །སྙིང་ག་མན་ཆད་ཁེངས་པ་ཡིས། །སེམས་ཀྱི་ནད་གདོན་སྡིག་སྒྲིབ་དང་། །ཁྱད་པར་གདོན་དང་«རྣམས།» «ཉོན་མོངས་པ་་་་་་»ཞེ་སྡང་རྣམས། །འཁོར་ལོས་གཏུབ་ཅིང་མེ་ཕུང་བསྲེགས། །ཡེ་ཤེས་རླུང་གིས་དེངས་པར་བྱ། །བྱང་སེམས་ཆུ་རྒྱུན་དྲག་པོ་ཡིས། །སྡིག་སྒྲིབ་«་་་་་ནད་གདོན་ཐམས་ཅད་»ཐལ་བའི་རི་བོ་«་་་་་ལ་ཆུ་འབབ་པ་བཞིན་»བཀྲུ། «ཉོན་མོངས་པ་་་་་»གཏི་མུག་«་་་་་དང་་་་་་»ཚད་«་་་་་པའི་»ནད་ཞི་བ་ལ། །སྤྱི་གཙུག་སྐུ་ཡི་འཁོར་ལོ་བསྐོར།«་་་་་དཀར་པོ་ག་བུར་བྱི་ཆུ་རྒྱུན་དང་བཅས་པ། »།དབང་«་་་་་དུ་སྡུད་པ་»དང་འདོད་ཆགས་«་་་་་དང་»བྲང་ནད་ལ། «།དམར་པོ་ལྕགས་སྲེག་ལྟ་བུ་ཟངས་ཞུན་གྱི་རྒྱུན་དང་བཅས་པ་་་་་་»མགྲིན་པ་གསུང་གི་འཁོར་ལོ་བསྐོར། །གདོན་བགེགས་ཞེ་སྡང་བད་ཀན་ལ། །སྙིང་ག་ཐུགས་ཀྱི་འཁོར་ལོ་བསྐོར།«་་་་་ཆུ་རྒྱུན་སྔོན་པོ་མེ་སྔོ་ནག་འབར་བ། »།རྦོད་གཏོང་ངན་པ་བཟློག་པ་ལ། །ས་བོན་«་་་་་ཧཱུྃ་ལས། འོད་ཟེར་་་་་་»ལྕགས་ཀྱུ་ཞགས་པ་ཡིས། «རྣམ་པ་མང་པོ་འཕྲོས་པས། »གནོད་བྱེད་«་་་་་རྦོད་གཏོང་སོགས་»བཀུག་ལ་འཁོར་ལོས་གཏུབས། །མེས་བསྲེགས་རླུང་གིས་གཏོར་བར་བྱ། «།འཁོར་གྱི་་་་་་»།ལྷ་རྣམས་ཞལ་ནི་ཕྱིར་བསྟན་ལ། །སྙིང་པོའི་«་་་་་ཡི་གེ་བདུན་པའི་»རྗེས་སུ་མཱ་ར་ཡ། །བཏགས་ལ་བཟླས་པས་དམ་ཉམས་སྒྲོལ། །སྐུ་གསུང་ཐུགས་ཀྱི་འཁོར་ལོ་ལ། །བསྙེན་པ་«་་་་་དེ་རེ་རེ་ལ་»འབུམ་ཕྲག་བདུན་བདུན་གྱིས། །ས་རྣམས་གཡོ་ཞིང་«ཞི་རྒྱས་དབང་དྲག་གི་་་་་་»ལས་རྣམས་འགྲུབ། །བཅུ་བཞིའི་ས་རྣམས་རྫོགས་བྱེད་པའི། «བདེ་མཆོག་་་་་»།ཉེ་བར་སྒྲུབ་པ་འདི་ལ་འབད། །མཁའ་འགྲོའི་སྲོག་སྙིང་ཁྱོད་«་་་་་ཤངས་པ་ཁུ་བ་»ལ་གཏད། «ཚིག་བརྒྱུད་ལས »།མ་སྤེལ་ཙིཏྟའི་ཕོ་བྲང་དུ། «།ཉེར་སྒྲུབ་འདི་དང་།་་་་་»།རང་སྲོལ་བླ་མ་གཅེས་པར་ཟུངས། «ནཻ་གུ་མ་་་་་་»།ང་རང་«་་་་་གིས་»བྱིན་རློབ་སྤྱི་བོར་སྒོམས།«་་་་་གསོལ་བ་ཐོབ། »།ས་བཅུ་ལམ་ལྔའི་རིམ་རྣམས་ལ། །མོས་གུས་སྟོབས་ཀྱིས་བགྲོད་པར་བྱ། །འདི་ན་གསང་སྒྲུབ་མཐར་ཐུག་མཆོག །བཅོམ་ལྡན་འདས་བདེ་མཆོག་སྐུ་གསུང་ཐུགས་ཀྱི་སྒྲུབ་ཐབས། ཡེ་ཤེས་ཀྱི་མཁའ་འགྲོ་མ་ནཻ་གུ་མས་མཛད་པ་རྫོགས་སོ། །བདག་ཁྱུང་པོ་རྣལ་འབྱོར་པས་སེང་ལྡིང་འཐུག་པོའི་ནགས་གསེབ་ཏུ་མཁའ་འགྲོ་མའི་ཞལ་གདམས་རྣམས། ཏཱ་ལའི་ལོ་མ་ལ་རྗེད་ཐོར་བྲིས་ནས་གའུར་བཅངས་ཏེ་ལུས་དང་མ་བྲལ་བར་བྱས་སོ། །མངྒ་ལཾ།། ༈ །